อำพล ลำพูน

อำพล  ลำพูน  หรือ "ร็อคเกอร์มือขวา" เป็นนักร้องนำวง ไมโคร และนักแสดงชาวไทย มีผลงานสร้างชื่อมากมาย  เช่น  วัยระเริง น้ำพุ และยังมีวงดนตรีที่ได้รับความประสบความสำเร็จด้วยในนามไมโคร แต่อัลบั้มที่ดีที่สุดของอำพลนั้น คือชุดที่แตกออกมาจากไมโครและตั้งวงใหม่ นั่นคือชุดวัตถุไวไฟ จากการได้สุดยอดมือกีตาร์สุดเทพอันดับ 7 ประเทศไทยอย่าง ศิริพงษ์ หรเวชกุล (แย้ เดอะ คิดส์) มาร่วมงาน พร้อมสุดยอดมือกลองอย่าง หรั่ง เดอะ คิดส์

ประวัติ 
อำพล ลำพูน ชื่อเล่น หนุ่ย เป็นคนอำเภอแกลง จังหวัดระยอง เกิดเมื่อวันเสาร์ที่  20 กรกฎาคม พ.ศ. 2506 ปีเถาะ กรุ๊ปเลือดบี เป็นบุตรชายคนเล็ก มีพี่สาวสองคน ด้านชีวิตครอบครัว สมรสกับมาช่า วัฒนพานิช และต่อมาหย่ากันเมื่อปลายปี พ.ศ. 2540 มีบุตรชาย 1 คน ชื่อ กาย นวพล ลำพูน

การศึกษา 
“ หนุ่ย” จบชั้นมัธยมตอนต้น ก็ได้เข้ามาเรียนต่อที่โรงเรียนอาชีวศิลปศึกษาในสาขาวิชาศิลปะ เขามีความสนใจ ด้านดนตรีตั้ง แต่เด็ก เคยตั้งวงดนตรีโฟล์กซองกับเพื่อน ชื่อวงเดอะแครปส์ ที่แปลว่าปู  ตั้งแต่เรียนอยู่ชั้น ปวช.ปีที่ 1 หลังจาก เรียนจบที่โรงเรียนอาชีวศิลปศึกษา หนุ่ยและเพื่อนจึงร่วมกันตั้งวงดนตรีชื่อ “ วงไมโคร” 
 อนุบาล โรงเรียนรุ่งนภาพิทยา  จ.ระยอง
 ประถมศึกษา โรงเรียนวัดสารนารถธรรมาราม จ.ระยอง
 มัธยมศึกษา โรงเรียนแกลง "วิทยสถาวร" จ.ระยอง
 ประกาศนียบัตรวิชาชีพ (ปวช.) โรงเรียนอาชีวศิลปศึกษา เขตดุสิต กรุงเทพมหานคร

เข้าสู่วงการบันเทิง 
อำพล ลำพูนเข้าวงการโดยเป็นนักแสดงในสังกัดของ ไฟว์สตาร์ โปรดักชั่น โดยการชักชวนของผู้กำกับชื่อดัง เปี๊ยก โปสเตอร์ ภาพยนตร์เรื่อง วัยระเริง เมื่อปี พ.ศ. 2527 คู่กับวรรษมน วัฒโรดม ต่อมาในปีเดียวกันอำพล ลำพูน ก็ได้รับบทน้ำพุ ในภาพยนตร์เรื่อง น้ำพุ คู่กับนางเอกคนเดิม และได้แสดงร่วมกับเรวัต พุทธินันทน์และภัทราวดี มีชูธน กำกับโดย ยุทธนา มุกดาสนิทและภาพยนตร์เรื่องนี้อำพลได้รางวัลตุ๊กตาทอง สาขาดารานำชายยอดเยี่ยม และรางวัลสุพรรณหงส์จากการประกวดภาพยนตร์เอเชีย-แปซิฟิคจาก ภาพยนตร์เรื่องน้ำพุ ในปี 2527 

ภาพยนตร์เรื่องที่สาม ข้างหลังภาพ จากบทประพันธ์ของศรีบูรพา กำกับโดยเปี๊ยก โปสเตอร์ นางเอกคือ นาถยา แดงบุหงานอกจากนี้อำพล ลำพูนยังแสดงภาพยนตร์เรื่อง ต้องปล้น , พันธุ์หมาบ้า , ยังไม่สิ้นกลิ่นน้ำนม , คู่วุ่นวัยหวาน , สองพี่น้อง , หัวใจเดียวกัน , แรงเงา , ไฟเสน่หา , ดีแตก , รู้แล้วหน่าว่ารัก ฯลฯ โดยส่วนใหญ่จะเล่นคู่กับพระเอกรุ่นเดียวกัน คือ พงษ์พัฒน์ วชิรบรรจง นอกจากนี้ยังเล่นกับจินตหรา สุขพัฒน์หลายเรื่องด้วย

ผลงานการแสดง

ผลงานภาพยนตร์ 

 วัยระเริง (2527) รับบท เอ
 น้ำพุ (2527) รับบท น้ำพุ
 ข้างหลังภาพ (2528) รับบท นพพร
 สองพี่น้อง (2528) รับบท เคน
 เพียงบอกว่ารักฉันสักนิด (2528)
 หัวใจเดียวกัน (2529) รับบท ตะวัน
 รู้แล้วน่าว่ารัก (2529) รับบท ธรรม์
 คู่วุ่นวัยหวาน (2529) รับบท มีน
 แรงหึง(แรงเงา) (2529) รับบท วีกิจ
 ไฟเสน่หา (2530) รับบท บุญพเรศ
 เฮงได้ เฮงดี รักนี้ (2530)
 ดีแตก (2530) รับบท วิทย์
 ปัญญาชนก้นครัว (2530) รับบท ภูวเรศ
 ปุลากง (2532) รับบท เข้ม
 พันธุ์หมาบ้า (2533) รับบท ทัย
 สองอันตราย (2533) รับบท แมน
 ต้องปล้น (2533) รับบท ก้อง
 ยังไม่สิ้นกลิ่นน้ำนม (2534) รับบท ฝุ่น
 รัก ณ สุดขอบฟ้า (2535)
 เสือ โจรพันธุ์เสือ (2541) รับบท เสือใบ / เรวัติ วิชชุประภา
 โคลนนิ่ง คนก๊อปปี้คน (2542) รับบท นิวัฒน์ / B-7
 อั้งยี่ ลูกผู้ชายพันธุ์มังกร (2543) รับบท เล้ง
 สุริโยไท (2544) รับบท ขุนอินทรเทพ
 102 ปิดกรุงเทพปล้น (2547) รับบท นาวิน

ละครโทรทัศน์

ซิตคอม 

 ตะกายดาว ตอน ดาวช่างร้ายเหลือ (2533)

ผลงานเพลง 
ออกอัลบั้มแรกชื่อชุด “ ร็อก เล็ก เล็ก” ออกมาในปี 2529 ซึ่งทำให้วงการเพลงไทยตื่นตัวกับดนตรี แนวร็อกมากขึ้น และสร้างชื่อเสียงให้ วงไมโครอย่างมาก มี เพลงฮิตจากงานชุดนี้ หลายเพลง เช่น รักปอนปอน , อยากจะ บอกใครสักคน และเพลง สมน้ำหน้า....ซ่านัก 

และออกมาอีกหลายอัลบั้ม  ดังนี้
 ร็อก เล็ก เล็ก   ธันวาคม พ.ศ. 2529
 หมื่นฟาเรนไฮต์  มกราคม พ.ศ. 2531
 เต็มถัง  กรกฎาคม พ.ศ. 2532

ร็อก เล็ก เล็ก (พ.ศ. 2529) 
อำพล ลำพูน ร้องเอาไว้ 7 เพลง จากจำนวนทั้งสิ้น 10 เพลง

 อย่าดีกว่า
 อู๊ดกับแอ๊ด
 อยากจะบอกใครสักคน
 สมน้ำหน้า...ซ่าส์นัก
 ฝันที่อยู่ไกล
 อยากได้ดี
 จำฝังใจ

หมื่นฟาเรนไฮต์ (พ.ศ. 2531) 
อำพล ลำพูน ร้องเอาไว้ 9 เพลง จากจำนวนทั้งสิ้น 10 เพลง

 เอาไปเลย
 จริงใจซะอย่าง (ร้องคู่กับกบ ไมโคร)
 หมื่นฟาเรนไฮต์
 พายุ
 ใจโทรมๆ
 บอกมาคำเดียว
 ลองบ้างไหม
 คิดไปเองว่าดี
 โชคดีนะเพื่อน

เต็มถัง (พ.ศ. 2532) 
อำพล ลำพูนร้องเอาไว้ทั้งอัลบั้ม จำนวนทั้งสิ้น 10 เพลง

 ส้มหล่น
 เรามันก็คน
 คนไม่มีสิทธิ์
 ดับเครื่องชน
 รู้ไปทำไม
 มันก็ยังงงงง
 เติมน้ำมัน
 รุนแรงเหลือเกิน
 ถึงเพื่อนเรา
 เปิดฟ้า

หลังจากนั้นอำพล ลำพูนออกแยกตัวจากวงไมโคร ในปี 2534 หนุ่ยมีอัลบั้มเดี่ยวและตั้งวงใหม่ของเขาและเพื่อนใหม่ คือ วงอำพล ออกมาในชื่อ “วัตถุไวไฟ”  แต่วงไมโครยังออกอัลบั้มต่อ ส่วนอำพล  ลำพูนได้ทำอัลบั้มเดี่ยวหรือตั้งวงใหม่กับสังกัดเดิม  
ต่อมาในปี 2546 วงไมโครซึ่งมีอำพล ลำพูนเป็นนักร้องนำ และสมาชิกเดิมครบ ได้กลับมาแสดงคอนเสิร์ตร่วมกัน ใช้ชื่อคอนเสิร์ตว่า "Put the right hand in the right concert" คอนเสิร์ตมีทั้งหมด 3 รอบ ระหว่างวันที่ 12-14 ธันวาคม 2546 ณ อิมแพค อารีน่า เมืองทองธานี บัตรคอนเสิร์ตทั้ง 3 รอบนี้ จำหน่ายหมดก่อนกำหนด 4 เดือน มีผู้เข้าชมสามหมื่นกว่าคน

อัลบั้มเดี่ยวหรือวงอำพล

สมาชิก
รุ่นที่1
อำพล ลำพูน
วีระ โชติวิเชียร
เพชร มาร์
นพพร อิ่มทรัพย์
ศิริพงษ์ หรเวชกุล
กฤษณ์ โชคทิพย์พัฒนา
สมชัย ขำเลิศกุล
อนุช เตมีย์
พิศาล พานิชย์ผล

รุ่นที่2
อำพล ลำพูน
ไกรภพ จันทร์ดี
เพชร มาร์
มานะ ประเสิรฐวง
สันธาน เลาหวัฒนาวิทย์
วีระ โชติวิเชียร
อภิชัย เย็นพูนสุข
ลัดสปัญ สมสุวรรณ
พงศ์ศักดิ์ ภูววีรานนท์
กฤษณ์ โชคทิพย์วัฒนา

รุ่นที่3
อำพล ลำพูน
ไกรภพ จันทร์ดี
พิเชษฐ์ เครือวัลย์
โอม
พี่เหม
ปุ้ม
ปอนด์
รุ่งโรจน์ ผลหว้า

วัตถุไวไฟ (29 มกราคม พ.ศ. 2535) 
Producer : กฤษณ์ โชคทิพย์พัฒนา , Executive Producer : เรวัต พุทธินันทน์ , Producer Co-Ordinator : นิติพงษ์ ห่อนาค 
บันทึกเสียง : CenterstageStudio / ButterflyStudio
ผสมเสียง : โยธิน ชีรานนท์ / ButterflyStudio
นักดนตรี : วีระ โชติวิเชียร , เพชร มาร์ , นพพร อิ่มทรัพย์ , ศิริพงษ์ หรเวชกุล (แย้ เดอะ คิดส์) , กฤษณ์ โชคทิพย์พัฒนา , สมชัย ขำเลิศกุล
ร้องสนับสนุน : ศิริพงษ์ หรเวชกุล (แย้ เดอะ คิดส์) , อนุช เตมีย์ (บอมบ์ เดอะ ร็อคฟาเธอร์) , พิศาล พานิชผล
อำนวยการผลิต : ประชา พงศ์สุพัฒน์

 วัตถุไวไฟ
 เสียมั้ย
 ลางร้าย
 นึกหรือว่าไม่รู้
 อย่าทำอย่างนั้น
 หยุดมันเอาไว้
 บ่อนทำลาย
 เข็ด
 แผลในใจ
 ยังไงก็โดน
 คือฝน (เพลงที่สั้นที่สุดของอำพล)

ม้าเหล็ก (23 ธันวาคม พ.ศ. 2536) 
Producer : กฤษณ์ โชคทิพย์พัฒนา , Executive Producer :  เรวัต พุทธินันทน์ , Production Co-Ordinator : นิติพงษ์ ห่อนาค
Co-Producer : ประชา พงษ์สุพัฒน์ , บันทึกเสียง : ButterflyStudio ก.ย. - พ.ย. 2536 
ควบคุมเสียง : พงษ์ศักดิ์ เกาหอม / วราวุธ เปี่ยมมงคล
ผสมเสียง : โยธิน ชิรานนท์ / ต่อพงษ์ สายศิลป์
นักดนตรีและนักร้องรับเชิญ : กบ (ไมโคร) / เพชร มาร์ / อ้วน (ไมโคร) / บอย (ไมโคร) / วีระ โชติวิเชียร
อภิไชย เย็นพูนสุข / ลัดสปัญ สมสุวรรณ / พงษ์ศักดิ์ ภูววีรานนท์ / กฤษณ์ โชคทิพย์พัฒนา 

 ม้าเหล็ก
 เอากะเขาหน่อย
 ลองเชิงลองใจ
 ไม่อยากทำใคร
 จะไปเหลืออะไรล่ะ
 ขอเวลาหายใจ
 รู้ได้ยังไง
 ไว้ใจ
 ไม่ต้องเกรงใจกันบ้าง
 เครื่องจักรน้อยๆ

อำพลเมืองดี (3 พฤศจิกายน พ.ศ. 2538) 
Producer : ชาตรี คงสุวรรณ  Executive Producer :  เรวัต พุทธินันทน์  Production Co-Ordinator : นิติพงษ์ ห่อนาค  Co-Producer : สมควร มีศิลปสุข , บันทึกเสียง : ห้องอัดเสียงศรีสยาม  นักดนตรี : Drums : ผู้ไม่ประสงค์จะออกนาม , Electric Guitar : ไกรภพ จันทร์ดี , พิเชษฐ์ เครือวัลย์ , โอม Electric Bass : กอล์ฟ Y-Not-7 , พี่เหม , Organ : โอม , ปุ้ม Chorus : ปอนด์ , ปุ้ม , โอม , กอล์ฟ ผสมเสียง : โสฬส พงษ์พรหม , ปณต สมานไพสิฐ

 ตอก
 ฝากรอยเท้า
 ไว้ชีวิต
 ในสายตาเธอ
 ไปสู่แสงไฟ
 ถอยกันเป็นแถบ
 ขอไปกับสายลม
 ยังไม่ตาย
 ไม่แรงพอ
 อยู่ๆ กันไป

เพลงพิเศษ 
 หมากเกมนี้ - อัลบั้ม งานซนคนดนตรี นานที 10 ปีหน (พ.ศ. 2536) (ต้นฉบับ อินคา)
 เธอ...ผู้ไม่แพ้ - อัลบั้ม ROCK ZONE : ร็อค (โ) ซน (พ.ศ. 2538) (ต้นฉบับ เบิร์ด ธงไชย)
ร่วมร้องเพลง ขวานไทยใจหนี่งเดียว (พ.ศ. 2547) - จัดทำขึ้นเพื่อปลุกจิตสำนึกให้คนไทยมีความรักสามัคคีเป็นอันหนึ่งอันเดียวกัน
ร่วมร้องเพลง เพื่อประเทศไทย (พ.ศ. 2552)
 ร่วมร้องเพลง คนไทยหัวใจเดียวกัน (ร่วมกับ ไมโคร , เสก โลโซ , บอดี้แสลม , บิ๊กแอส) - เพลงโฆษณาเครื่องดื่มช้าง (พ.ศ. 2553) (ภายหลังบรรจุไว้ในอัลบั้ม PLUS ของ เสก โลโซ)
 เกลียดแผลที่อยู่ในใจ - เพลงประกอบละครซีรีส์เลือดมังกร ตอน กระทิง (พ.ศ. 2558)
ไม่ยอมตัดใจ - อัลบั้ม 20 ปี โลโซ เราและนาย (พ.ศ. 2559)
รอสรุป (ร่วมกับ บิ๊กแอส) - อัลบั้ม My Hero (พ.ศ. 2562)

อัลบั้มรวมเพลง (ในนาม อำพล ลำพูน) 
 รวมฮิต ร็อกเจ็บลึก (พ.ศ. 2537) - จัดจำหน่ายในรูปแบบเทปคาสเซ็ทและซีดี
 AMPHOL BIG HITS BIG STORY (พ.ศ. 2539) - จัดจำหน่ายในรูปแบบเทปคาสเซ็ทและซีดี
 รวมมิวสิกวิดีโอคาราโอเกะ - อำพล ลำพูน (พ.ศ. 2540) - จัดจำหน่ายในรูปแบบม้วนวิดีโอและวิดีโอ ซีดี คาราโอเกะ
 VERY BEST OF อำพล ลำพูน (พ.ศ. 2542) - จัดจำหน่ายในรูปแบบเทปคาสเซ็ท , ซีดี , วิดีโอ ซีดี คาราโอเกะ , ม้วนวิดีโอ และในรูปแบบ ซีดี + วีซีดีแพ็คคู่
 BEST HITS OF AMPHOL (พ.ศ. 2548) - จัดจำหน่ายในรูปแบบเทปคาสเซ็ท , ซีดี และวิดีโอ ซีดี คาราโอเกะ
 BEST OF AMPHOL อำพล ลำพูน (พ.ศ. 2556) - จัดจำหน่ายในรูปแบบซีดี และ ดีวีดี คาราโอเกะ

คอนเสิร์ต 

 ปึ้กกก โดย เรวัต พุทธินันทน์ (19 ตุลาคม 2529)
 ไมโคร ร็อก คอนเสิร์ต ตอน เอาไมโครไปเลย (16 เมษายน 2531)
 เติมสีเขียวหวาน (18 ตุลาคม 2532)
 รายการคอนเสิร์ต โลกดนตรี (20 ตุลาคม 2532)
 มือขวาสามัคคี New Generation Rock Festival 90 ชุดรวมพลัง (10 กุมภาพันธ์ 2533)
 เทศกาล International Rock Music Festival 1990 (2533)
 งานต้อนรับนักกีฬา ซีเกมส์ 1990 (2533)
 อำพลคนไวไฟ (6 มิถุนายน 2535)
 Earth Day ครั้งที่ 2 (2535)
 Earth Day Concert ครั้งที่ 3 (เมษายน 2536)
 10 ปี แกรมมี่ (9 มกราคม 2537)
 อัศวินม้าเหล็ก (12 มีนาคม 2537)
 Earth Day Concert ครั้งที่ 4 (เมษายน 2537)
 อำพลกับคนไว้ใจ ตอน เอากะเขา (อีก) หน่อย (6 เมษายน 2537)
Earth Day Concert ครั้งที่ 5 ตอน เพลงร็อค พลิกโลก (22 เมษายน 2538)
 Amphol Big Story Concert 1986-1996 (27 มกราคม 2539)
 Earth Day Concert ครั้งที่ 8 (เมษายน 2541)
 ตำนานมือขวาไมโคร (Put the right hand in the right concert) (12 - 14 ธันวาคม 2546)
City of Butterfly (17 พฤษภาคม 2547)
 ไมโคร-นูโว  ONE BIG SHOW (25 ธันวาคม 2547)
 ด้วยแสงแห่งรัก The Light Of Love (13 กุมภาพันธ์ 2548)
 อำพลเมืองดีกับบิลลี่เข้ม (19 พฤศจิกายน 2548)
 Pattaya International Music Festival 2006 (19 มีนาคม 2549)
 ร้อง บรรเลง เพลงของพ่อ (23 ธันวาคม 2549)
 Pattaya International Music Festival 2007 (18 มีนาคม 2550)
 เรวัต พุทธินันท์ remembered in tribute concert (14 กรกฎาคม 2550)
 25 ปี นิติพงษ์ ห่อนาค (26 สิงหาคม 2550)
 สวัสดีลูกทุ่งทั่วไทย (12 สิงหาคม 2551)
Nuvo Now Showing (25 ตุลาคม 2551)
Chang Refreshing the Night (22 ธันวาคม 2552)
 25 ปี ไมโคร ร็อก เล็ก เล็ก รีเทิร์น (30 - 31 มกราคม 2553)
ร็อคไทยใจเดียวกัน (8 พฤษภาคม - 25 กันยายน 2553)
40 ปี the legend of the guitar (20-21 พฤศจิกายน 2553)
25 ปีสุดหัวใจ ใหม่ ไม้ม้วน (25 - 26 สิงหาคม 2555)
มือขวาสามัคคี REUNION (27 - 28 กรกฎาคม 2556)
40 ปี เสก โลโซ 40 แต่รู้สึกเหมือน 14 (2 พฤศจิกายน 2557)
 The Masterpiece 30 ปี นิติพงษ์ ห่อนาค (24 - 25 มกราคม 2558)
 งานบุญกลางบ้าน ปีที่ 12 (22 มีนาคม 2558)
 Charity Concert Forest For Life (3 พฤษภาคม 2558)
The Legends Live Concert ปรากฏการณ์ตำนานดนตรี (30 พฤษภาคม 2558)
BIG HEROES (25 - 26 กรกฎาคม 2558)
Countdown Party Free Concert 2016 (31 ธันวาคม 2558)
แทนคำขอบคุณ จากใจเมืองไทยประกันภัย ครั้งที่ 9 forever love charity concert (18 กันยายน 2559)
2 คืน 3 วัน โดด มัน ฮา in Love เขาใหญ่ (23 ธันวาคม 2559)
Ohm Chatree Live Rewat Forever 2017 (7 พฤษภาคม 2560)
ทองหล่อเล่นสด (2 กรกฎาคม 2560)
เราคนไทยไม่ทิ้งกัน (6 สิงหาคม 2560)
The Legend Music Festival 2017 (11 พฤศจิกายน 2560)
คนเสือ หัวใจสิงห์ (18 ธันวาคม 2561)
Food Fun Fest (2 กุมภาพันธ์ 2562)
Green Concert #22 The Lost Rock Songs (7 - 8 กันยายน 2562)
จะยังไงก็ฉลอง #ที่นี่ท่าเรือ (3 พฤศจิกายน 2562)
 อำพล อัญชลี ร็อคนี้ครั้งเดียว (14 ธันวาคม 2562)
 35 ปี ไมโครจำฝังใจ (20 - 21 พฤษภาคม 2564) (เนื่องด้วยสถานการณ์ โควิด-19 จึงทำให้เลื่อนวันแสดงสด)

รางวัลที่ได้รับ 
 รางวัลดารานำชายดีเด่น  จากเทศกาลภาพยนตร์นานาชาติเอเชีย-แปซิฟิค
 รางวัลพระราชทานพระสุรัสวดี  สาขาดารานำชายยอดเยี่ยม ปีพุทธศักราช 2527  จากภาพยนตร์  เรื่อง  น้ำพุ
 รางวัลพระราชทานพระสุรัสวดี  สาขาดารานำชายยอดเยี่ยม ปีพุทธศักราช 2541  จากภาพยนตร์ เรื่อง เสือ โจรพันธุ์เสือ
 รางวัลพระราชทานพระสุรัสวดี  สาขาดารานำชายยอดเยี่ยม  ปีพุทธศักราช 2542  จากภาพยนตร์  เรื่อง  โคลนนิ่ง คนก๊อปปี้คน
 รางวัลพระสุพรรณหงส์ สาขาดารานำชายยอดเยี่ยม ปีพุทธศักราช 2542 จากภาพยนตร์ เรื่อง อั้งยี่ ลูกผู้ชายพันธุ์มังกร
 รางวัลโทรทัศน์ทองคำ  สาขาดารานำชายดีเด่น ปีพุทธศักราช 2542  จากละคร  เรื่อง  มือปืน
 รางวัลเมขลา  สาขาผู้แสดงนำชายดีเด่น  ปีพุทธศักราช 2544 จากละคร  เรื่อง  ทองพูน โคกโพ  ราษฎรเต็มขั้น

อ้างอิง 

บุคคลจากอำเภอแกลง
นักร้องชายชาวไทย
นักแสดงชายชาวไทย
นักแสดงชายชาวไทยในศตวรรษที่ 21
นักแสดงชายชาวไทยในศตวรรษที่ 20